《念奴娇 其五 湖上夏景同澹心赋》
清代·曹尔堪

西湖千顷，尽消残红粉，又倾金穴。柳带画楼珠箔静，恰是晓妆时节。

小扇风回，曲栏人悄，兽碳初烹雪。泉声断续，倍添今夜呜咽。

还讶苏小当年，停歌不语，轻与多情别。离恨如天愁似海，软怯肝肠似铁。

三竺云浮，六桥烟涨，总化鹃啼血。桃笙角枕，谁怜香汗微热。

作者简介：曹尔堪，清（1617---1679）字子顾，号顾庵，浙江嘉兴籍，华亭（今上海市松江）人。顺治九年（1652）进士。博学多闻，工诗，为柳州词派盟主，尔堪善作艳词，多是宴饮狎妓之作。与宋琬、沈荃、施闰章、王士禄、王士祯、汪琬、程可则并称为“海内八大家”或“清八大诗家”。善书、画，不轻授人，故罕流传。卒年六十三。有《南溪词》二百三十余首传世。